**Előterjesztés**

**Harc Község Önkormányzata Képviselő-testülete**

**2016. május 24-én tartandó ülésére**

**1. napirend**

**Tárgy: Templom melletti pincével kapcsolatos vis maior pályázat kivitelezőjének kiválasztása**

**Előadó: Tóth Gábor polgármester**

Tisztelt Képviselő-testület!

Harc Község Önkormányzata 2015. évben sikeres pályázatot nyújtott be a beszakadt Templom lépcső helyreállítására. A támogatásról szóló döntés 2015.12.19-én keltezett, mely időponttól 12 hónap áll rendelkezésre az önkormányzatnak, hogy a helyreállítást megvalósítsa.

A vis maior helyreállítási munkálatokra 3 db kivitelezői árajánlat került beszerzésre, melyek közül a Geotechnika 84’ Kft (7171 Sióagárd, Kossuth L u 59) ajánlata bizonyult a legkedvezőbbnek bruttó 14.211.314.- Ft, a második legkedvezőbb ajánlat bruttó 15.354.079.- Ft, míg a harmadik ajánlat bruttó 16.167.067.- Ft.

A helyreállítás a szerződés aláírását követően megkezdődik, várható ideje 2016. május 25 – 2016. június 30. között.

Kérem a Képviselő-testületet hozzon határozatot a vis maior munkálatok kivitelezőjének kiválasztásáról.

Harc, 2016. május 23.

Tóth Gábor sk.

polgármester

***Határozati javaslat***

***Harc Község Önkormányzata Képviselő-testülete***

***Vis maior munkálatok kivitelezőjének kiválasztásáról***

1. Harc Község Önkormányzata Képviselő-testülete a Harc, Templom előtti 88 hrsz.-ú önkormányzati területen, Diós utca és a temető gyalogos megközelítését szolgáló, beszakadt lépcső helyreállítása kivitelezésre beérkezett árajánlatokat megvizsgálta, a legkedvezőbb árajánlatot benyújtó Geotechnika 84’ Kft-vel (7171 Sióagárd, Kossuth u 59) köt szerződést a vis maior helyreállítási munkálatok kivitelezésére.
2. Az ajánlati és a szerződés összege nettó: 11.190.011.- Ft, bruttó 14.211.314.- Ft
3. A munkálatok kivitelezésének ideje 2016.05.25 – 2016.06.30
4. A Képviselő-testület felhatalmazza a polgármestert intézkedjen a szerződés aláírásáról.

Határidő: 2016. május 25.

Felelős: Tóth Gábor polgármester